Универзитет у Новом Саду

Економски факултет у Суботици

**Ангулар у развоју пословних апликација**

ДИПЛОМСКИ РАД

Студент:

Марија Матић ПИН028/17

Суботица, 2021. година

Универзитет у Новом Саду

Економски факултет у Суботици

**Ангулар у развоју пословних апликација**

ДИПЛОМСКИ РАД

Ментор: Студент:

Сакал др Мартон Марија Матић ПИН028/17

Суботица, 2021. година

Увод

Развој пословних апликација каквих данас познајемо и користимо првенствено се обављао помоћу ХТМЛ-а – језика за означавање хипертекста. ХТМЛ је крајем 1991. године развио Тим Бернерс-Ли и ХТМЛ као такав састојао се од само 18 различитих тагова.

Структура ХТМЛ фајлова дефинисана је различитим типовима тагова, на основу којих веб претраживач форматира и приказује садржај.

Веб претраживачи конструисани су тако да примају ХТМЛ фајлове и њихов садржај – текстове, слике и мултимедију интерпретирају у виду веб страница које су разумљиве и са којима могу да комуницирају и „обични“ корисници.

С настанком потребе да се раздвоји садржај самих веб страна од њеног визуелног приказа, долази до настанка ЦСС-а, који се сматра прекретницом у сфери веб дизајна. ЦСС омогућава уређивање изгледа веб страна уз форматирање изгледа појединачних ХТМЛ елемената – промену њиховог изгледа, фонтова, боја итд.

Сепарација форматирања и структуре доприноси расту флексибилности, паду комплексности, али и прилагођавању веб страна уређајима различитих димензија.

Првобитне веб странице биле су потпуно статичке, односно, њихов садржај није могао да се мења након првобитног учитавања. Као последица жеље да се ово ограничење отклони, 1995. године компанија Нетскејп додаје скриптни језик у веб претраживач Навигатор и то у циљу додавања програмског језика Ским и Јаве. Када су увиђени постојећи проблеми, долазе до идеје да креирају потпуно нов програмски језик. Иако је иницијално носио име ЛајвСкрипт, са првом објавом бета верзије Навигатора излази и нови програмски језик по имену ЈаваСкрипт.

Настанком Интернет Експлорера и његовог скриптног језика ЈСкрипт-а, долази до „рата“ између веб претраживача. То отежава ситуацију и ствара проблем програмерима којима је било тешко да креирају веб сајтове који су могли да раде на оба веб претраживача. У годинама које следе популарност Мајкрософтовог Интернет Експлорера је расла, те је 2000. године скриптни језик ЈСкрипт постао стандард за развој динамичких веб страница.

ЈаваСкрипт какав данас познајемо настао је 2008. године с настанком